CELEX: 32012R1036
Language: ro
Date: 2012-11-07 00:00:00
Title: Regulamentul de punere în aplicare (UE) nr. 1036/2012 al Comisiei din 7 noiembrie 2012 de modificare a anexei II la Decizia 2007/777/CE și a anexei II la Regulamentul (UE) nr. 206/2010 în ceea ce privește rubricile pentru Croația în listele țărilor terțe sau ale părților acestora din care introducerea de carne proaspătă și de anumite produse din carne în Uniune este autorizată  Text cu relevanță pentru SEE

8.11.2012   
            
            
               RO
            
            
               Jurnalul Oficial al Uniunii Europene
            
            
               L 308/13
            
         REGULAMENTUL DE PUNERE ÎN APLICARE (UE) NR. 1036/2012 AL COMISIEI
   din 7 noiembrie 2012
   de modificare a anexei II la Decizia 2007/777/CE și a anexei II la Regulamentul (UE) nr. 206/2010 în ceea ce privește rubricile pentru Croația în listele țărilor terțe sau ale părților acestora din care introducerea de carne proaspătă și de anumite produse din carne în Uniune este autorizată
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 teza introductivă, articolul 8 alineatul (1) primul paragraf și articolul 8 alineatul (4),
   întrucât:
   
               (1)
            
            
               Decizia 2007/777/CE a Comisiei (2) stabilește normele privind importul în Uniune și tranzitul și depozitarea în Uniune ale loturilor de produse din carne și ale loturilor de stomacuri, vezici și intestine tratate, astfel cum sunt definite în Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (3).
            
         
               (2)
            
            
               Partea 2 din anexa II la Decizia 2007/777/CE stabilește lista țărilor terțe sau părților acestora din care se autorizează introducerea în Uniune de produse din carne și stomacuri, vezici și intestine tratate, cu condiția ca aceste produse să fie în conformitate cu tratamentul menționat în partea respectivă.
            
         
               (3)
            
            
               Partea 4 din anexa II la Decizia 2007/777/CE stabilește tratamentele menționate în partea 2 din anexa respectivă, atribuind un cod pentru fiecare dintre tratamentele respective. Partea respectivă stabilește un tratament nespecific „A” și tratamente specifice „B”-„F” enumerate în ordine descrescătoare din punctul de vedere al stricteții.
            
         
               (4)
            
            
               Regulamentul (UE) nr. 206/2010 al Comisiei (4) stabilește cerințele de certificare veterinară pentru introducerea în Uniune a anumitor transporturi de animale vii sau de carne proaspătă. De asemenea, regulamentul stabilește lista țărilor terțe, a teritoriilor sau a părților acestora din care pot fi introduse în Uniune transporturile respective.
            
         
               (5)
            
            
               Regulamentul (UE) nr. 206/2010 prevede că loturile de carne proaspătă destinată consumului uman pot fi importate în Uniune numai dacă provin din țări terțe, teritorii sau părți ale acestora enumerate în partea 1 a anexei II la regulamentul menționat anterior pentru care există un model de certificat sanitar-veterinar corespunzând lotului în cauză, în partea respectivă.
            
         
               (6)
            
            
               Croația este menționată în prezent în partea 1 din anexa II la Regulamentul (UE) nr. 206/2010 ca țară terță din care importurile în Uniune de carne proaspătă provenită de la anumite animale sunt autorizate. Cu toate acestea, Croația nu este în prezent menționată ca țară terță din care importurile în Uniune de carne proaspătă, inclusiv carne tocată, provenită de la animale domestice din specia porcină sunt autorizate.
            
         
               (7)
            
            
               Croația a înaintat Comisiei o cerere pentru a fi autorizată să exporte în Uniune carne proaspătă de animale domestice din specia porcină. În conformitate cu informațiile prezentate de Croația, vaccinarea preventivă împotriva pestei porcine clasice este interzisă pe teritoriul țării terțe respective din ianuarie 2005. În plus, nu există nicio dovadă a circulației virusului pestei porcine clasice în rândul animalelor domestice din specia porcină de pe teritoriul Croației, începând din martie 2008. Prin urmare, informațiile disponibile indică faptul că Croația este indemnă de pestă porcină clasică în rândul animalelor domestice din specia porcină, fără vaccinare.
            
         
               (8)
            
            
               De asemenea, autoritatea competentă croată a oferit garanții suficiente în ceea ce privește respectarea legislației Uniunii privind pesta porcină clasică și pune în aplicare, în prezent, un program de supraveghere sporită pentru animalele domestice din specia porcină și pentru mistreți.
            
         
               (9)
            
            
               În plus, rezultatele unei inspecții efectuate de Comisie în Croația în 2010 au fost, în mare parte, pozitive. De asemenea, Croația a prezentat Comisiei confirmarea faptului că anumite acțiuni corective planificate cu privire la deficiențele identificate în cursul respectivei inspecții au fost puse în aplicare în mod satisfăcător în 2011.
            
         
               (10)
            
            
               Evaluarea informațiilor prezentate de Croația duce la concluzia că introducerea în Uniune de carne proaspătă de animale domestice din specia porcină din țara terță respectivă nu constituie un risc pentru starea de sănătate din Uniune în ceea ce privește pesta porcină clasică. Prin urmare, importurile din Croația în Uniune de carne proaspătă, inclusiv carne tocată, provenită de la animale domestice din specia porcină ar trebui să fie permise.
            
         
               (11)
            
            
               În plus, Croația este menționată în prezent în partea 2 din anexa II la Decizia 2007/777/CE pentru introducerea în Uniune de produse din carne și stomacuri, vezici și intestine tratate, de la animale domestice din specia porcină și vânat biongulat de crescătorie (porcine) care au fost supuse unui tratament specific „D”.
            
         
               (12)
            
            
               Având în vedere faptul că importurile din Croația în Uniune de carne proaspătă, inclusiv carne tocată, provenită de la animale domestice din specia porcină urmează să fie autorizate, este necesar să se permită, de asemenea, importurile din țara terță respectivă în Uniune de produse din carne care au fost obținute din astfel de carne proaspătă, fără a solicita ca acestea să fie supuse unui tratament specific. Prin urmare, partea 2 din anexa II la Decizia 2007/777/CE ar trebui modificată în consecință.
            
         
               (13)
            
            
               Prin urmare, Decizia 2007/777/CE și Regulamentul (UE) nr. 206/2010 ar trebui modificate în consecință.
            
         
               (14)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   În partea 2 a anexei II la Decizia 2007/777/CE, rubrica referitoare la Croația se înlocuiește cu următorul text:
   
      
                  „HR
               
               
                  Croația
               
               
                  A
               
               
                  A
               
               
                  A
               
               
                  A
               
               
                  A
               
               
                  A
               
               
                  A
               
               
                  A
               
               
                  D
               
               
                  XXX
               
               
                  A
               
               
                  A
               
               
                  XXX”
               
            
   Articolul 2
   În partea 1 a anexei II la Regulamentul (UE) nr. 206/2010, rubrica referitoare la Croația se înlocuiește cu următorul text:
   
      
                  „HR – Croația
               
               
                  HR-0
               
               
                  Întreaga țară
               
               
                  BOV, OVI, EQU, RUF, RUW
               
               
                   
               
               
                   
               
               
                   
               
               
                   
               
            
                  POR
               
               
                   
               
               
                   
               
               
                   
               
               
                  8 noiembrie 2012”
               
            
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 noiembrie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 18, 23.1.2003, p. 11.
   
      (2)  JO L 312, 30.11.2007, p. 49.
   
      (3)  JO L 139, 30.4.2004, p. 55.
   
      (4)  JO L 73, 20.3.2010, p. 1.